Olivier Giroud mhux mistenni jiffirma kuntratt ġdid ma' Chelsea L-attakkant ta' Chelsea, Olivier Giroud, mhux mistenni jiffirma kuntratt ġdid fi Stamford Bridge. Il-ftehim kurrenti tal-player ta' 34 sena mal-Blues għandu jiskadi fl-aħħar ta' Ġunju, u kien hemm għadd ta' spekulazzjonijiet dwar il-futur tiegħu fl-aħħar xhur. Chelsea huma lesti li jiftħu taħdidiet fuq estensjoni tal-kuntratt għal żmien qasir, iżda l-player internazzjonali ta' Franza jkollu jaċċetta ħin inqas ta' logħob taħt il-gwida tal-manager Thomas Tuchel. L-attakkant ta' esperjenza għadu ma ħa l-ebda deċiżjoni dwar il-futur tiegħu, iżda huwa improbabbli li jiffirma estensjoni minħabba l-pożizzjoni attwali tiegħu fl-iskwadra. Giroud skorja 11-il goal f'27 dehra f'livell ta' club f'dan l-istaġun iżda biss erbgħa biss minn dawn il-goals waslu fil-Premier League.